CELEX: 32012R0787
Language: mt
Date: 2012-08-31 00:00:00
Title: Regolament ta’ Implimentazzjoni tal-Kummissjoni (UE) Nru 787/2012 tal- 31 ta’ Awwissu 2012 li jidderoga mir-Regolament (KE) Nru 612/2009 f’dak li għandu x’jaqsam mad-determinazzjoni tar-rata ta’ rifużjoni għal-laħam tal-majjal fil-każ tal-provvisti msemmija fl-Artikoli 34 ta’ dak ir-Regolament u li twettqu mill- 1 sat- 18 ta’ April 2012

1.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 235/7
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 787/2012
   tal-31 ta’ Awwissu 2012
   li jidderoga mir-Regolament (KE) Nru 612/2009 f’dak li għandu x’jaqsam mad-determinazzjoni tar-rata ta’ rifużjoni għal-laħam tal-majjal fil-każ tal-provvisti msemmija fl-Artikoli 34 ta’ dak ir-Regolament u li twettqu mill-1 sat-18 ta’ April 2012
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 170 flimkien mal-Artikolu 4 tiegħu,
   Billi:
   
               (1)
            
            
               Ir-Regolament ta’ Implimentazzjoni tal-Kummissjoni (UE) Nru 342/2012 (2) iffissa r-rifużjonijiet tal-esportazzjoni fis-settur tal-laħam tal-majjal għal żero.
            
         
               (2)
            
            
               F’konformità mal-Artikolu 34 tar-Regolament tal-Kummissjoni (KE) Nru 612/2009 (3), l-Istati Membri jistgħu jawtorizzaw l-esportaturi biex, għal prodotti mgħobbija kull xahar, jużaw l-aħħar ġurnata tax-xahar biex jiddeterminaw ir-rata ta’ rifużjoni applikabbli għall-provvisti msemmija fl-Artikoli 34 ta’ dak ir-Regolament.
            
         
               (3)
            
            
               Id-dritt għar-rifużjoni fuq il-provvisti speċifiċi li twettqu taħt il-proċedura pprovduta fl-Artikolu 34 tar-Regolament (KE) Nru 612/2009, qabel id-data tad-dħul fis-seħħ tar-Regolament ta’ Implimentazzjoni (UE) Nru 342/2012, ma għandux jiġi affettwat. Għalhekk, sabiex tiġi ddeterminata dik ir-rifużjoni, jeħtieġ li tiġi ffissata data biex tintuża għal dak il-għan, b’deroga mill-Artikolu 34(2) tar-Regolament (KE) Nru 612/2009.
            
         
               (4)
            
            
               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   B’deroga mill-Artikolu 34(2) tar-Regolament (KE) Nru 612/2009, id-data tat-18 ta’ April 2012 għandha tintuża biex tiddetermina r-rata ta’ rifużjoni applikabbli għal-laħam tal-majjal fil-każ ta’ provvisti kif imsemmi fl-Artikolu 41(1) ta’ dak ir-Regolament u li twettqu mill-1 sat-18 ta’ April 2012 skont il-proċedura pprovduta fl-Artikolu 34 ta’ dak ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta’ Awwissu 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 108, 20.4.2012, p. 24.
   
      (3)  ĠU L 186, 17.7.2009, p. 1.